El PSIB-PSOE reivindica els drets dels treballadors i es compromet a un gran pacte per l'ocupació digne
maig 01 El PSIB-PSOE reivindica els drets dels treballadors i es compromet a un gran pacte per l'ocupació digne
Armengol i Hila han participat a la manifestació del Dia del Treballador on han anunciat que «tornarem a obrir les portes del Consolat de Mar als agents socials i econòmics després d'una legislatura en què no se'ls ha escoltat»
Els socialistes aposten per «recuperar els drets perduts dels treballadors i trobar una sortida de la crisi per a tothom perquè si no en sortim tots, no hi haurà una recuperació justa»
Un nombrós grup de socialistes han participat avui a la multitudinària manifestació del 1 de maig amb motiu del Dia del Treballador amb Francina Armengol, candidata a la presidència del Govern de les Illes Balears, Jose Hila, candidat a la batlia de Palma, a més d'altres membres de les llistes com Vicenç Thomàs, Iago Negueruela o Rosario Sànchez on han reivindicat els drets dels treballadors i treballadores i s'han compromès a impulsar, des del primer minut de la nova legislatura, un gran pacte per l'ocupació digne i amb drets.
Per assolir aquest gran pacte, Armengol tornarà a «obrir les portes del Consolat de Mar als sindicats i als agents socials i econòmics després d'una legislatura en què no se'ls ha escoltat».
Amb més de 100.000 persones desocupades a Balears, els socialistes consideren «urgent i més necessari que mai» aquest gran pacte per la competitivitat i l'ocupació qu etambé ha de perseguir «recuperar els drets dels treballadors que pateixen precarietat laboral» i, així, aconseguir una sortida de la crisi per a tothom perquè si no en sortim tots, no hi haurà una recuperació justa».